Hehee, ma arvan, et nende ülejäägisöökidega on nii, et sa võid ka spetsiaalselt kartulipudru teha ning selle panni pääl hää ja paremaga läbi praadida. Me oleme vahel nii teinud, kui väga suur isu on või kohe meelega enam valmis teha, et siis järgmisel päeval võtta. Miks mitte koos sõpradega kokata? Igaüks toob  midagi, on hää seltskond ja tulemus kah pealekauba :)    B&S kapsas on kas hautatud või aurutatud või praetud. Olen näinud kahte viimast varianti. Aurutatud kapsas ei ole mu suur lemmik, aga praetud kapsas on üsna hea leid. Selleks lõika kapsas ribadeks ning prae pannil koos sibula ja soola-pipraga. Kui soovid, pane juurde õunatükke ja/või chillit. Võid natu võid panna, et pehmem maitse saaks ja natuke krõmpsuks võib ka jääda.    Kale on minu arvates natuke mahedama maitsega kui  tavaline peakapsas. Seetõttu sobib see näiteks neile, kes muidu suured kapsafännid ei ole. Ka erinevad nende välimus ja tekstuur. Aga kõik on väga maitse asi, nii et sa pead ise järele proovima.    Eesti konservide kohta ei oska ma midagi ütelda, sest ma pole kunagi suur fänn olnud. Nujah, räim tomatis ja sprotipasteet on teine asi :)    Õnneks pole kärnkonnade küpsetamiseks mingit erilist tainast tarvis :D Tavaliselt teevad inglased selleks Yorkshire'i pudingi taina, mis on väga sarnane  meie pannkoogitainale. Peaasi, et see liiga paks või liiga vedel poleks. Lase pool tundi seista, siis aja õli ahjuvormis nii kuumaks, et suitseb, pane vorstid sisse ja tainas otsa. Pista ahju ning küpseta, kuni kõik on kuldpruun ja krõbe. Täpne retsept on BBC koduleheküljel või mujal internetis täiesti olemas :)